མི་དམངས་དྲ་བའི་འཕྲིན།རྒྱལ་སྲིད་སྤྱི་ཁྱབ་ཁང་གསར་འགྱུར་གཞུང་ལས་ཁང་གིས་མངགས་པའི་ཀྲུང་གོའི་བོད་ཀྱི་རིག་གནས་སྤེལ་རེས་ཚོགས་པས་ཉེ་དུས་རི་པིན་དུ་འཚམས་འདྲི་གནང་བ་རེད།འཚམས་འདྲི་གནང་རིང་ཀྲུང་གོའི་བོད་ཀྱི་རིག་གནས་སྤེལ་རེས་ཚོགས་པས་རི་པིན་རྒྱལ་ཚོགས་ཀྱི་གྲོས་མི་དང་ནང་བསྟན་ལས་རིགས་ཀྱི་མི་སྣ་དང་དེ་བཞིན་རི་པིན་གྱི་སྨྱན་སྦྱོར་གཙོ་བོ་སོགས་དང་སྤེལ་རེས་གཏིང་ཟབ་གནང་བ་མ་ཟད།བོད་དང་ཡུན་ནན་བོད་རིགས་ས་ཁུལ་གྱི་དཔལ་འབྱོར་དང་སྤྱི་ཚོགས་འཕེལ་རྒྱས་དང་།བོད་བརྒྱུད་ནང་བསྟན་གྱི་གནས་ཚུལ་དང་དེ་བཞིན་བོད་ཀྱི་རིག་གནས་འཕེལ་རྒྱས་ཀྱི་མདུན་ལམ་ངོ་སྤྲོད་གནང་སྟེ་རི་པིན་ལས་རིགས་ཁག་གིས་ཀྲུང་གོའི་བོད་ཀྱི་རིག་གནས་ཤེས་རྟོགས་ཟབ་ཏུ་བཏང་བ་རེད།